Izziņa par atzinumos sniegtajiem iebildumiem

|  |
| --- |
| par informatīvo ziņojumu“Informatīvais ziņojums par Kohēzijas politikas Eiropas Savienības fondu investīciju aktualitātēm līdz 2021. gada 1. februārim (pusgada ziņojums)” |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. | Informatīvā ziņojuma 5.sadaļa “Priekšlikumi MK lēmumiem” un protokollēmums | **24.02.2020****Iebildums****Satiksmes ministrija (SM)**Vēršam uzmanību, ka atbilstoši Ministru kabineta 2019.gada 23.aprīļa uzdevumam[[1]](#footnote-1)[1] un atsaucoties uz Finanšu ministrijas kā Eiropas Savienības struktūrfondu un Kohēzijas fonda (turpmāk – ES fondi) 2014. – 2020.gada plānošanas perioda vadošās iestādes 2019.gada 5.maija elektroniskā pasta sūtījumu “Par priekšlikumu iesniegšanu snieguma rezerves finansējuma tālākai izmantošanai”, Satiksmes ministrija kā ES fondu atbildīga iestāde, ievērojot vadošās iestādes sniegtos norādījumus, jau 2019.gada 4.jūlijā[[2]](#footnote-2)[2],  iesniedzot vadošajai iestādei koncentrētu, argumentētu pamatojumu snieguma rezerves, kā arī  finansējuma atlikumu tālākai izmantošanai, paredzēja, ka specifiskā atbalsta mērķa 6.1.5. “Valsts galveno autoceļu segu pārbūve, nestspējas palielināšana” un 6.3.1. “Palielināt reģionālo mobilitāti, uzlabojot valsts reģionālo autoceļu kvalitāti” finansējuma atlikumi ir novirzāmi papildu projektu īstenošanai, ņemot vērā kopējās infrastruktūras attīstības vajadzības.Atzīmējams, ka, lai gan ES fondu finansējums dod nozīmīgu ieguldījumu šo specifisko atbalsta mērķu rezultatīvu rādītāju sasniegšanā, tas ir atkarīgs ne tikai no ES fondu finansējuma, bet arī no citu darbību veikšanas un investīcijām, t.sk. valsts budžeta ieguldījumiem, lai sasniegtu noteiktos politikas rezultātus. Līdz ar to, Partnerības līgums paredz, ka no ES fondiem plānotās investīcijas ceļu infrastruktūrā tiks papildinātas nacionālā finansējuma ietvaros, t.i. ar valsts budžeta atbalstu. Saskaņā ar informatīvo ziņojumu "Par priekšlikumiem valsts budžeta ieņēmumiem un izdevumiem 2021.gadam un ietvaram 2021.-2023.gadam" ir samazināta[[3]](#footnote-3)[3] dotācija no vispārējiem ieņēmumiem un izdevumus pamatkapitāla veidošanai Satiksmes ministrijas budžeta apakšprogrammā 23.06.00 "Valsts autoceļu uzturēšana un atjaunošana" 2021.gadam 50 milj. *euro*  apmērā, vienlaikus nodrošinot, ka Satiksmes ministrijai valsts autoceļu atjaunošanai sākot no 2021.gada ir pieejams finansējums no Eiropas Atveseļošanas un noturības mehānisma (RRF), finansējuma Kohēzijas politikai 2014.-2020.gada plānošanas periodā (React-EU), citu finanšu instrumentu vai valsts budžeta ieņēmumu ietvaros. Ņemot vērā iepriekšējos gados nepietiekamo valsts budžeta finansējumu valsts autoceļu atjaunošanā, kas kopumā nozīmē noteikto politikas rezultātu sasniegšanas samazinājumu, turpmākais  finansējuma samazinājums šo negatīvo ietekmi uz rezultatīvu rādītāju sasniegšanu tikai pastiprinās.Sekmīgu valsts galveno un reģionālo autoceļu projektu, kam ir būtiska nozīme valsts autoceļu infrastruktūras attīstībā,  īstenošanas rezultātā ir radies ietaupījums, kuru, ņemot vērā kopējās identificētās infrastruktūras attīstības vajadzības, ir iespējams novirzīt papildu projektu ar augstu ieviešanas gatavības pakāpi īstenošanai, tādējādi sekmējot infrastruktūras attīstību.Ievērojot iepriekš minēto, aicinām papildināt protokollēmuma projektu ar punktu, kas paredz piešķirt Satiksmes ministrijai tiesības esošus un turpmākus specifiskā atbalsta mērķa 6.1.5. “Valsts galveno autoceļu segu pārbūve, nestspējas palielināšana” un 6.3.1. “Palielināt reģionālo mobilitāti, uzlabojot valsts reģionālo autoceļu kvalitāti” finansējuma atlikumus izmantot papildu projektu īstenošanai. | 2019.gada 11.oktobrī MK sēdē izskatīja informatīvo ziņojumu “Informatīvais ziņojums "Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas "Izaugsme un nodarbinātība" snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu" un atbilstoši protokola Nr.47 3.§ 9.punktam lēma t.sk. atbalstīt **6.1.5. un 6.3.1. SAM snieguma rezerves finansējuma izmantošanu** (faktiski tiesības izmantot rezerves finansējumu pirms EK lēmuma MK atļāva SM jau 2018. gada 8. maijā atbilstoši sēdes protokola Nr.23 12.§ 2.punktam un 2018. gada 19. jūnijā atbilstoši sēdes protokola Nr.29 23.§ 2.punktam), kā arī papildu finansējuma pārdali 6.1.5 SAM.2020.gada 22.septembrī MK atbilstoši sēdes protokola Nr.55 30§ 2.1. un 2.2. punktiem lēma, ka ietaupījumus projektā, kas rodas pēc visu projektā plānoto darbību īstenošanas, neatbilstoši veiktos izdevumus un vienošanās/līgumu par projekta īstenošanu laušanas rezultātā atbrīvoto finansējumu nepārdala citiem projektiem vai jaunām projekta darbībām. Izņēmumi iespējami ar atsevišķu MK lēmumu, ko nepieciešamības gadījumā attiecīgā nozares ministrija sagatavo un iesniedz MK lēmuma pieņemšanai, ja vien MK nav šādu lēmumu jau pieņēmis.**FM uzskata, ka SM piedāvājums ir pretrunā iepriekš Ministru kabinetā pieņemtajiem lēmumiem, kā arī SM sniegtais pamatojums nenorāda uz atbrīvotā finansējuma izlietošanas nepieciešamību ES fondu mērķu/rādītāju sasniegšanai, bet FM neiebilst šo jautājumu izskatīt Ministru kabineta sēdē attiecīgā konceptuāla lēmuma pieņemšanai.**  |  |  |
|  |  |  |  |  |  |

|  |  |
| --- | --- |
| Datums | 2021. gada 24. februāris |
|  |  |
| Saskaņošanas dalībnieki | Ekonomikas ministrija, Izglītības un zinātnes ministrija, Labklājības ministrija, Vides aizsardzības un reģionālās attīstības ministrija, Tieslietu ministrijas, Ārlietu ministrija, Satiksmes ministrija. |
|  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Ekonomikas ministrija, Izglītības un zinātnes ministrija, Labklājības ministrija, Vides aizsardzības un reģionālās attīstības ministrija, Tieslietu ministrijas. |
|   |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | - |
|   |  |
|   |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Informatīvā ziņojuma 1. sadaļas “Kopsavilkums” attēlu Nr.2. “EEZ/Norvēģijas grantu investīciju kopsavilkums līdz 2021. gada februārim” | **Iebildums****Vides aizsardzības un reģionālās attīstības ministrija (VARAM)** - Lūdzam precizēt informatīvā ziņojuma 1.sadaļas “Kopsavilkums” attēlu Nr.2. “EEZ/Norvēģijas grantu investīciju kopsavilkums līdz 2021. gada februārim”, izmantojot vienādu pieeju visā grafikā, jo pašreiz “*\*Grants 85%*” norādīts tikai pie “*Noslēgušies 2 atklātie konkursi*” , bet tam būtu jāparādās arī attēla sadaļās “*visi 6 programmu līgumu parakstīti*” un “*uzsākti 10 iepriekš noteiktie projekti*”.- Lūdzam precizēt informatīvā ziņojuma 1.sadaļas “Kopsavilkums” attēlu Nr.2 “EEZ/Norvēģijas grantu investīciju kopsavilkums līdz 2021. gada februārim”, norādot *Klimata pārmaiņu mazināšanai* 2 uzsāktos iepriekš noteiktos projektus, jo Zemkopības ministrijas projekta līgums tika parakstīts 2021.gada 27. janvārī. | **Ņemts vērā.** | Precizēts attēls Nr.2 “EEZ/Norvēģijas grantu investīciju kopsavilkums līdz 2021. gada februārim”. |
|  | Informatīvā ziņojuma 2. sadaļas “2014. - 2020. gada plānošanas perioda ES fondu īstenošana” | **Iebildums****Labklājības ministrija (LM)**Lūdzam precizēt informatīvā ziņojuma 2.sadaļā “2014. - 2020. gada plānošanas perioda ES fondu īstenošana” ietverto informāciju par LM pārziņas projektos ieviestajiem atbalsta pasākumiem Covid-19 pandēmijas seku mazināšanai, ietverot norādi šādā redakcijā: “*Tā, piemēram, LM plāno rosināt izmaiņas subsidētās nodarbinātības projekta atbalstāmo darbību īstenošanas nosacījumos un saturā, kā arī ierosināt finanšu ietaupījuma pārdali starp LM pārziņas specifiskā atbalsta mērķiem/pasākumiem, jo 2020. gada rudenī ir būtiski samazinājusies uzņēmumu/ darba devēju ekonomiskā aktivitāte un spēja uzturēt esošās un izveidot jaunas, ilgtspējīgas darba vietas bezdarbniekiem, jo īpaši Covid-19 pandēmijas visvairāk skartajās pakalpojumu nozarēs, kā ietekmē samazinājies pieprasījums pēc subsidēto darba vietu bezdarbniekiem pasākuma. Vienlaikus Covid-19 pandēmijas ietekmē turpina pieaugt bezdarbs un norisinās arī ekonomikas pārstrukturizēšanās, tādējādi arī turpmāk ir nepieciešami ieguldījumi pārkvalifikācijas un prasmju pilnveides pasākumos. Tādēļ ir būtiska minēto atbalsta pasākumu īstenošanas turpināšana 2022. un 2023.gadā iepriekš īstenotajā apmērā (vidēji 13 MEUR/gadā), t.sk. rodot papildu finansējumu (no React-EU un pārdalot no LM pārziņas 9.1.1.1.pasākuma*¹*) atbalsta nepārtrauktības nodrošināšanai*. *Lai nodrošinātu finanšu pārdales no 9. uz 7. prioritāro virzienu, nepieciešams rosināt darbības programmas “Izaugsme un nodarbinātība” (turpmāk - DP) grozījumus (izmaiņas plānots virzīt ar nākamajiem DP grozījumiem, kas ietvers React-EU finansējuma pieejamību), kā arī grozījumus LM pārziņas Ministru kabineta noteikumos par 7.1.1.SAM*² *un 9.1.1.1.pasākuma īstenošanu (vienlaikus vai pēc atbilstošiem grozījumiem DP).*”;**\_\_\_\_\_\_\_\_\_\_\_\_\_\_\_\_\_\_\_\_\_\_\_\_***¹9.1.1.1.pasākums “Subsidētās darbavietas nelabvēlīgākā situācijā esošiem bezdarbniekiem”**²7.1.1.specifiskais atbalsta mērķis “Paaugstināt bezdarbnieku kvalifikāciju un prasmes atbilstoši darba tirgus pieprasījumam”* | **Ņemts vērā.** | Skatīt precizēto informatīvā ziņojuma 2.sadaļu “2014. - 2020. gada plānošanas perioda ES fondu īstenošana”.Redakcija saskaņota ar LM 16.02.2021. |
|  | Informatīvā ziņojuma 2. sadaļas “2014. - 2020. gada plānošanas perioda ES fondu īstenošana” | **Iebildums****LM**Lūdzam precizēt informatīvā ziņojuma 2.sadaļā “2014. - 2020. gada plānošanas perioda ES fondu īstenošana” ietverto informāciju par ierobežojumu atcelšanu tehniskās palīdzības projektiem atbrīvotā finansējuma pārdalei projektiem vai jaunām projekta darbībām, papildinot, ka *pēc lēmuma pieņemšanas par React-EU Eiropas Savienības (turpmāk – ES) finansējuma sadalījumu tiks pārskatīta ierobežojumu turpmāka attiecināšana arī uz citiem ES fondu ieguldījumu prioritārajiem virzieniem. Elastība finanšu pārvaldībā ir svarīga arī LM pārziņas projektiem 7. un 9.prioritārā virzienā, kuru ietvaros, lai operatīvi reaģētu uz mainīgajiem apstākļiem, LM ir saskārusies ar nepieciešamību operatīvi pārskatīt īstenoto pasākumu Covid-19 seku mazināšanai un nelabvēlīgākā situācijā esošu personu atbalsta sniegšanai nosacījumus un tiem paredzēto finansējumu.* | **Ņemts vērā.**Redakcija saskaņota ar LM 16.02.2021. | Skatīt precizēto informatīvā ziņojuma 2.sadaļu “2014. - 2020. gada plānošanas perioda ES fondu īstenošana”. |
|  | Informatīvā ziņojuma 2. sadaļas “2014. - 2020. gada plānošanas perioda ES fondu īstenošana” | **Iebildums****Izglītības un zinātnes ministrija (IZM)**Lūdzam informatīvā ziņojuma 2.sadaļā „2014. - 2020. gada plānošanas perioda ES fondu īstenošana” precizēt ierakstu par Ministru kabineta 2020. gada 22. septembra lēmumu par atbrīvotā finansējuma turpmāko izmantošanu jaunām projekta darbībām, svītrojot vārdus „t.i. jāatstāj neizmantots”, ievērojot, ka tas nepamatoti sašaurina minētajā Ministru kabineta lēmumā noteikto. | **Ņemts vērā.** | Skatīt precizēto informatīvā ziņojuma 2.sadaļu „2014. - 2020. gada plānošanas perioda ES fondu īstenošana”. |
|  | Informatīvā ziņojuma 2. sadaļas “2014. - 2020. gada plānošanas perioda ES fondu īstenošana” apakšsadaļas “2020. gada un 2021. gada janvāra projektu ieviešanas plānu izpilde” | **Iebildums****VARAM**Lūdzam papildināt informatīvā ziņojuma 2.sadaļas “2014. - 2020. gada plānošanas perioda ES fondu īstenošana” apakšsadaļas “2020. gada un 2021. gada janvāra projektu ieviešanas plānu izpilde” 4.rindkopu aiz teikuma “Par projektiem, kuriem CFLA nespēs identificēt izņēmuma gadījumu, tiks uzsākta komunikācija ar atbildīgajām iestādēm, lai izvērtētu projekta nozīmīgumu, neizpildes iemeslus un lemtu par atbalsta samazinājumu vai virzību uz MK rosinot nesamazināt atbalsta summu” ar teikumu “*Savukārt attiecībā uz minētajiem 30 projektiem, kuru kavējumi nav pamatojami ar MK noteikumu Nr. 784 51.1 punktā un 51.4 1. - 6. apakšpunktā uzskaitītajiem izņēmuma gadījumiem, bet par kuriem AI ir sniegušas informāciju VI un SI to norādītajā termiņā 2021. gada februārī, ka saskata iepriekšminēto izņēmumu gadījumu piemērošanu, piemērot izņēmuma gadījumus.”* | **Ņemts vērā pēc būtības.**Informatīvais ziņojums papildināts ar vispārīgu informāciju par gadījumiem, par kuriem jālemj MK ar atsauci uz pielikumiem ar detalizētu informāciju. | Skatīt precizētu informatīvā ziņojuma 2. sadaļu „2014. - 2020. gada plānošanas perioda ES fondu īstenošana”, attiecīgos pielikumus un protokollēmuma projekta 5. punktu. |
|  | Informatīvā ziņojuma 2. sadaļas “2014. - 2020. gada plānošanas perioda ES fondu īstenošana” apakšsadaļas “2020. gada un 2021. gada janvāra projektu ieviešanas plānu izpilde” | **Iebildums****LM***Lūdzam papildināt informatīvā ziņojuma 2.sadaļas “2014. - 2020. gada plānošanas perioda ES fondu īstenošana” apakšsadaļu “**2020. gada un 2021. gada janvāra projektu ieviešanas plānu izpilde” un protokollēmuma projektu ar informāciju par šādiem LM pārziņas projektiem, kuru ietvaros identificētas nobīdes maksājumu pieprasījumu grafiku izpildē 2020.gadā:** 1. *Vecumnieku novada domes projekts Nr.9.3.1.1/18/I/020 “Dienas aprūpes centra izveidošana Vecumnieku novadā personām ar garīga rakstura un bērniem ar funkcionāliem traucējumiem” –* *minētā projekta ietvaros 2020.gadā iesniegti maksājumi par 37 741 euro jeb 36,52% no plānotā. Saskaņā ar MK noteikumu Nr.7843 51.3 punktu projektam būtu jāsamazina finansējums par 39 774 euro. Plāna izpildes novirzi lielāku par 25% finansējuma saņēmējs skaidro ar to, ka finansējuma saņēmējs ir kļūdījies sākotnējos aprēķinos attiecībā uz attiecināmo/neattiecināmo izmaksu sadalījumu. Tādējādi, lai arī būvlīgumā noteiktie darbi tika īstenoti atbilstoši darbu grafikam un līgumsummas apmaksa notika saskaņā ar apstiprināto naudas plūsmas grafiku, attiecināmā finansējuma apguve nav izpilda sākotnēji plānotajā apmērā;*
	2. *Rēzeknes pilsētas domes projekts Nr.9.3.1.1/18/I/050 “Pakalpojumu infrastruktūras attīstība deinstitucionalizācijas plānu īstenošanai Rēzeknes pilsētas pašvaldībā” – minētā projekta ietvaros 2020.gadā iesniegti maksājumi par 561 235 euro jeb 45,78% no plānotā. Saskaņā ar MK noteikumu Nr.784 51.3 punktu projektam būtu jāsamazina finansējums par 358 162 euro. Plāna izpildes novirzi lielāku par 25% finansējuma saņēmējs skaidro ar to, ka Rēzeknes pilsētas pašvaldības izsludinātais iepirkums “Ēkas Atbrīvošanas alejā 147a, Rēzeknē pārbūve un pieguļošās teritorijas labiekārtošanas būvdarbi”, ID Nr.RPD\_2020/84\_ERAF sākotnēji noslēdzās bez rezultāta, jo potenciālo pretendentu piedāvātās līgumcenas neatbilda finansējuma saņēmēja sākotnēji plānotajam novirzāmo izmaksu apmēram – iepirkums tika pārtraukts finansējuma saņēmēja rīcības rezultātā, lai tādējādi panāktu efektīvāku projekta finanšu līdzekļu izlietojumu.*

*Ņemot vērā, ka 9.3.1.1.pasākuma4 projekti ir ar īpašu tautsaimniecības nozīmi un disciplīnas sankciju piemērošana var negatīvi ietekmēt to īstenošanu, jo īpaši projektu mērķa grupas personu (cilvēki ar garīga rakstura traucējumiem, bērni ar funkcionāliem traucējumiem un ārpusģimenes aprūpē esoši bērni), kas ir vismazāk aizsargātākās sabiedrības grupas, iespējas saņemt pakalpojumus, nav pieļaujama projektiem pieejamā finansējuma samazināšana. Tādējādi ir svarīgi, lai MK attiecībā uz iepriekš minētajiem projektiem lemtu par MK noteikumu Nr.784 51.4 7. apakšpunkta piemērošanu;* **\_\_\_\_\_\_\_\_\_\_\_\_\_\_\_\_\_\_\_\_\_\_\_\_***³ MK 2014.gada 16.decembra noteikumi Nr. 784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020. gada plānošanas periodā”**49.3.1.1. pasākums “Pakalpojumu infrastruktūras attīstība deinstitucionalizācijas plānu īstenošanai”* | **Ņemts vērā pēc būtības**. Informatīvais ziņojums papildināts ar vispārīgu informāciju par gadījumiem, par kuriem jālemj MK ar atsauci uz pielikumiem ar detalizētu informāciju. | Skatīt precizētu informatīvā ziņojuma 2. sadaļu „2014. - 2020. gada plānošanas perioda ES fondu īstenošana”, attiecīgos pielikumus un protokollēmuma projekta 5. punktu. |
|  | Informatīvā ziņojuma 2. sadaļas “2014. - 2020. gada plānošanas perioda ES fondu īstenošana” apakšsadaļas “2020. gada un 2021. gada janvāra projektu ieviešanas plānu izpilde” un protokollēmums | **Iebildums****LM**Lūdzam papildināt informatīvo ziņojumu un protokollēmuma projekta 5.punktu, *atļaujot sadarbības iestādei pagarināt vairāk par sešiem mēnešiem šādus LM pārziņas projektus*:* 1. *Nodarbinātības valsts aģentūras projektu Nr. 7.1.2.2/16/I/001 “Darba tirgus prognozēšanas sistēmas pilnveide”, kura ietvaros plānots pagarināt termiņu par astoņiem mēnešiem, proti, līdz 2022.gada 31.augustam (šobrīd – 2021.gada 31.decembris).* Minētais termiņa pagarinājums nepieciešams, lai apzinātu ilgstošās ārkārtējās situācijas un Covid-19 pandēmijas rezultātā radītās krīzes ietekmi uz darba tirgus situāciju kopumā, kā arī nodrošinātu iespēju operatīvi aktualizēt gan īstermiņa, gan vidējā un ilgtermiņa darba tirgus prognozes. Projekta ietvaros plānots ieviest jaunu aktivitāte - četras ekspress aptaujas, kas tiks īstenotas periodā līdz 2022.gada 31.augustam, secīgi, veicot vienu ekspress aptauju ceturksnī. Ekspress aptaujas tiks veiktas par aktuālajiem darba tirgus jautājumiem5, tādējādi sniedzot precīzāku ieskatu gan par darba tirgus situāciju gan attiecībā uz pandēmijas ietekmi, gan attiecībā uz citiem ilgāka termiņa darba tirgus izaicinājumiem un nodrošinās projekta mērķa, pamatotu un tautsaimniecības vajadzībām atbilstošu lēmumu pieņemšanu rīcībpolitikas izstrādei un ieviešanai, sasniegšanu. Minētais veicinās kvalitatīvu pakalpojumu sniegšanu bezdarbniekiem un darba meklētājiem, kas mazinās krīzes izraisītās sekas nodarbinātības jomā kopumā un veicinās gan bezdarbnieku ātrāku atgriešanos darba tirgū pēckrīzes periodā, gan arī iespēju darba devējiem piesaistīt atbilstošas kvalifikācijas darbiniekus. Darbība tiks nodrošināta šobrīd projektam pieejamā finansējuma ietvaros, novirzot finansējumu 53 500 *euro* apmērā;
	2. *LM* *projektu Nr. 9.1.1.3/15/I/001 “Atbalsts sociālajai uzņēmējdarbībai”, kura ietvaros plānots pagarināt termiņu par sešiem mēnešiem, proti, līdz 2023.gada 30.jūnijam (šobrīd - 2022.gada 31.decembris).* Minētais termiņa pagarinājums nepieciešams, lai sabiedrības veselības krīzes apstākļos atbalstītu projekta mērķa grupas – proti, nodarbinātu sociālās atstumtības riskam pakļauto iedzīvotāju grupas, personas ar invaliditāti un personu ar garīga rakstura traucējumiem, kā arī ilgstošos bezdarbniekus, gados vecākus bezdarbniekus (vecāki par 54 gadiem), bezdarbniekus, kuriem ir apgādājamie, un bezdarbniekus ar invaliditāti, kā arī saglabātu izveidoto sociālo uzņēmumu ekosistēmu. 2021.gada sākumā tika identificēts būtisks uzņēmumu skaita pieaugums, kas pieteicās sociālā uzņēmuma statusam, kā arī attiecīgi finanšu atbalstam (piemēram, 2020.gadā mēnesī tika saņemti vidēji 5 pieteikumi, bet 2021.gada janvārī – 14). Tāpat arī saņemti 72 pieteikumi sociālās uzņēmējdarbības uzsācēju ideju konkursam, no kuriem 20 labākajiem no š.g. aprīļa tiks nodrošinātas konsultācijas, lai viņi 2021.gadā varētu pieteikties finanšu atbalstam. Tādējādi, ņemot vērā projekta sadarbības partnera (ALTUM) uzņemtās līgumsaistības un vērtēšanai saņemtos biznesa plānus, grantiem pieejamais finansējums ir izsmelts un 2021.gada februārī jāpārtrauc atbalsta piešķiršana sociālajiem uzņēmumiem. Minētā, kā arī vienmērīgas pārejas uz 2021.- 2027.gada plānošanas periodā plānotajiem atbalsta instrumentiem sociālajiem uzņēmumiem, kas varētu būt pieejami tikai 2023.gadā, nodrošināšanai 9.1.1.3.pasākuma projekta īstenošanai nepieciešams papildu finansējums indikatīvi 2 081 000 *euro* apmērā, ko plānots piesaistīt, veicot iekšējas pārdales LM pārziņas 9.1.1.specifiskā atbalsta mērķa6 ietvaros. Projekta īstenošanas termiņa pagarinājums, piesaistot papildu finansējumu, ļaus nodrošināt atbalsta piešķiršanu sociālajiem uzņēmumiem (t.sk. konsultētajiem sociālās uzņēmējdarbības uzsācējiem) līdz 2021.gada 3.- 4.ceturksnim, kā arī nodrošināt biznesa plānu pilnīgu īstenošanu, ņemot vērā, ka uzņēmumu darbības ierobežojumi Covid-19 izraisītās pandēmijas dēļ var pagarināt arī sociālo uzņēmumu biznesa plānu īstenošanas periodu.

Attiecībā uz atzinuma 4.punktā minēto LM plāno tuvākajā laikā ierosināt atbilstošus grozījumus pārziņas MK noteikumos par attiecīgā pasākuma īstenošanu. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**5 Indikatīvi iezīmētas sekojošas aptauju tēmas - 1. Darba devējiem nepieciešamās prasmes; 2. Tehnoloģiju ietekme uz darbaspēka nepieciešamību; 3. Trešo valstu pilsoņu piesaiste darba tirgū; 4. Darbaspēka piesaiste.69.1.1.specifiskais atbalsta mērķis “Palielināt nelabvēlīgākā situācijā esošu bezdarbnieku iekļaušanos darba tirgū” | **Ņemts vērā** attiecībā uz informācijas papildināšanu ziņojumā**.** LM atsauc iebildumu attiecībā uz protokollēmuma 5. punkta papildināšanu, lai lēmumu par projektu termiņu pagarinājumu pieņemtu MK. Minētā sakarā informācija par projektiem Nr.  7.1.2.2/16/I/001 “Darba tirgus prognozēšanas sistēmas pilnveide” un Nr. 9.1.1.3/15/I/001 “Atbalsts sociālajai uzņēmējdarbībai” netiek iekļauta informatīvā ziņojuma  pielikumā “Priekšlikumi projektu ieviešanas termiņu pagarinājumiem”, jo sākotnēji ir nepieciešami MK noteikumu grozījumi, kas ļautu pagarināt projektus līdz ierosinātajiem termiņiem.Redakcija saskaņota ar LM 17.02.2021. | Skatīt precizēto informatīvā ziņojuma 2.sadaļu “2014. - 2020. gada plānošanas perioda ES fondu īstenošana” . |
|  | Informatīvā ziņojuma 2. sadaļas “2020. gada un 2021. gada janvāra projektu ieviešanas plānu izpilde”, 5.sadaļa “Priekšlikumi MK lēmumiem” un protokollēmums | **Iebildums** **Tieslietu ministrija (TM)**Vēršam uzmanību, ka Finanšu ministrijas informatīvajā ziņojumā par Kohēzijas politikas Eiropas Savienības fondu investīciju aktualitātēm līdz 2021.gada 1.februārim (pusgada ziņojums) 20. lapā minēts, ka 30 projektiem kavējumi nav pamatojami ar *Ministru kabineta 2014.  gada 16. decembra noteikumu Nr.  784 "Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā"* (turpmāk – MK noteikumi Nr.784) 51.1punktā un 51.41.-6. apakšpunktā uzskaitītajiem izņēmuma gadījumiem, to starpā saskaņā ar tabulu *"Projektos plānoto maksājumu pieprasījumu iesniegšanas plānu līdz 2021. gada 1. janvārim izpilde"*[[4]](#footnote-4) ir arī Tieslietu ministrijas īstenotais projekts Nr. 2.2.1.1/19/I/006 *"Jaunas Eiropas Savienības tiesību aktu pārņemšanas un ieviešanas kontroles informācijas sistēmas izstrāde un ieviešana (ESTAPIKS2)"* (turpmāk – Projekts).Ziņojuma projektā minēts, ka šiem projektiem CFLA veiks padziļinātu izpēti, kā arī tabulā *"Projektos plānoto maksājumu pieprasījumu iesniegšanas plānu līdz 2021. gada 1. janvārim izpilde"* nav norādīts, kāds izņēmuma gadījums MK noteikumu Nr. 784 izpratnē Projektam ir piemērojams. Informējam, ka, lai novērstu nepietiekama finansējuma riskus, Tieslietu ministrija 2020.gada 25.septembrī Vides aizsardzības un reģionālās attīstības ministrijai (turpmāk – VARAM) kā Eiropas Savienības fondu atbildīgajai iestādei par 2014.-2020. gada plānošanas perioda darbības programmas "Izaugsme un nodarbinātība" specifisko atbalsta mērķi 2.2.1. nosūtīja vēstuli Nr.21-33.13/3097, kurā pamatoja nepieciešamību piemērot MK noteikumu Nr.784 51.47.apakšpunktā minēto izņēmuma gadījumu un atļaut pārdalīt 2020. gadā neapgūto finansējumu uz 2021.gadu. VARAM 2020.gada 2.novembrī nosūtīja vēstuli Nr. 4-4/9736, kurā lūdza Finanšu ministrijai nākamajā pusgada informatīvajā ziņojumā par Kohēzijas politikas Eiropas Savienības fondu investīciju aktualitātēm iekļaut iepriekš minēto Tieslietu ministrijas skaidrojumu, vienlaikus Ministru kabineta protokollēmuma projektā iekļaujot priekšlikumu attiecībā uz Projektu piemērot Ministru kabineta 2014.gada 16.decembra noteikumu Nr.784 51.4 7.apakšpunktā noteikto izņēmumu.Ņemot vērā to, ka Projektā finansējums nepieciešams projekta rezultātu un mērķu sasniegšanai 2021.gada ietvaros, lūdzam protokollēmuma projektā iekļaut priekšlikumu - Projektam piemērot Ministru kabineta 2014.gada 16.decembra noteikumu Nr. 784  51.4 7. apakšpunktā noteikto izņēmumu. | **Ņemts vērā pēc būtības**.Informatīvais ziņojums papildināts ar vispārīgu informāciju par gadījumiem, par kuriem jālemj MK ar atsauci uz pielikumiem ar detalizētu informāciju. | Skatīt precizētu informatīvā ziņojuma 2. sadaļu „2014. - 2020. gada plānošanas perioda ES fondu īstenošana”, attiecīgos pielikumus un protokollēmuma projekta 5. punktu. |
|  | Informatīvā ziņojuma 3.sadaļa “EEZ/Norvēģijas grantu investīciju progress57” tabula Nr. 2.  | **Iebildums****VARAM**Lūdzam precizēt informatīvā ziņojuma 3.sadaļas “EEZ/Norvēģijas grantu investīciju progress57” tabulas Nr. 2. “EEZ/Norvēģijas grantu konkursu rezultāti līdz 2021. gada februārim, donorvalstu finansējums 85% un valsts budžeta līdzfinansējums 15%, milj. euro” 3.kolonnas nosaukumu, aizstājot vārdu “*projektu*” ar vārdu “*iesniegumu*” | **Ņemts vērā.** | Precizēta tabula. |
|  | Informatīvā ziņojuma 4. sadaļa “ES fondu 2021.–2027. gada plānošanas periods” | **Iebildums****VARAM**Lūdzam papildināt informatīvā ziņojuma 4.sadaļu “Investīcijas 2021. - 2027. gada plānošanas periodā” ar informāciju par Taisnīgas pārkārtošanās teritoriālā plāna izstrādi, izsakot minētās sadaļas 1.rindkopu šādā redakcijā: “*Sadarbībā ar atbildīgajām nozaru ministrijām joprojām norit darbs pie ES fondu 2021. – 2027. gada plānošanas perioda darbības programmas izstrādes. 2020. gadā otrajā pusē notikušas atkārtotas diskusijas ar EK par plānotajām investīcijām. Lai nodrošinātu sabiedrības līdzdalību FM no 2020. gada 10. augusta līdz 10. septembrim organizēja darbības programmas publisko apspriešanu, kuras ietvaros notika arī tiešsaistes diskusijas par katru politikas mērķi, iepazīstinot sociālos un sadarbības partnerus un sabiedrību ar plānotajām investīcijām. Vienlaikus notiek darbs pie darbības programmā paredzēto66 Taisnīgās pārkārtošanās fonda investīciju ieviešanas sagatavošanas, lai atbalstītu reģionus, ko ietekmēs pāreja uz klimatneitralitāti. Sociālie partneri, plānošanas reģioni un pašvaldību organizācijas piedalās VARAM izveidotajā Taisnīgas pārkārtošanās teritoriālā plāna67 izstrādes darba grupā, 2020.gada 26.novembrī notika diskusijas ES fondu Uzraudzības komitejā (apakškomitejas formātā) un 2020.gada decembrī notika plāna projekta sabiedriskā apspriešana. Taisnīgas pārkārtošanās teritoriālais plāns tiks iekļauts darbības programmā kā viens no investīcijas un transformācijas virzienus pamatojošiem pielikumiem. Savukārt 2021. gada 7. janvārī notika FM organizētā tematiskā diskusija, lai ar sociālajiem un sadarbības partneriem, t.sk. nozares ekspertiem68, pārrunātu Finanšu instrumentu sākotnējo (tirgus nepilnību) novērtējumu un ieguldījumus finanšu instrumentu veidā ES fondu 2021. – 2027.gada plānošanas periodā69*. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_***66Taisnīgas pārkārtošanās fonda investīciju pasākumu ieviešana tiek plānota darbības programmas 6. politikas mērķa “Pāreja uz klimatneitralitāti" 6.1.1.specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” ietvaros.**67Plāns tiek izstrādāts, jo tā sagatavošanu paredz Taisnīgas pārkārtošanās fonda regulas priekšlikuma (pieejams: https://eur-lex.europa.eu/legal-content/LV/TXT/?uri=CELEX:52020PC0022) 6. un 7. pants, kas nosaka to, ka Taisnīgas pārkārtošanās fonda investīcijas ir jāpamato taisnīgas pārkārtošanās teritoriālajā plānā, t.sk. Plānā ietvertajai informācijai jāpamato to teritoriju noteikšanu, kuras pārkārtošanās process skars vissmagāk, kā arī attiecīgajam Plānam jābūt saskaņā ar dalībvalsts nacionālo enerģētikas un klimata plānu.”* | **Ņemts vērā.** | Skatīt precizējumus informatīvā ziņojuma 4. sadaļā “Investīcijas 2021. – 2027. gada plānošanas periodā”. |
|  | Informatīvā ziņojuma 4. sadaļa “ES fondu 2021.–2027. gada plānošanas periods” | **Iebildums****VARAM**Lūdzam papildināt informatīvā ziņojuma 4.sadaļas “*Investīcijas 2021. - 2027. gada plānošanas periodā*” 3.rindkopu ar vārdu “*laika*” aiz vārdiem “*no tās atkarīga darbības programmas iesniegšana EK un tālākais*” un 7.rindkopu ar teikumu “*Vienlaikus Finanšu ministrijai sadarbībā ar nozaru ministrijām līdz 2021.gada 30.aprīlim uzdots veikt ANM plāna ieviešanas administratīvā sloga novērtējumu un sagatavot risinājumus papildu izmaksu segšanai8* aiz teikuma “*Attiecīgais regulējums Likumā par budžetu un finanšu vadību ļaus pēc iespējas operatīvāk izstrādāt nepieciešamo tiesisko regulējumu MK noteikumu veidā ANM pasākumu īstenošanai Latvijā*.”*.* un zemsvītras atsauci .**\_\_\_\_\_\_\_\_\_\_\_\_\_\_\_\_\_\_\_\_\_\_\_\_***80MK 2021. gada 4.februāra sēdes protokollēmuma Nr.12, 27.§ “Informatīvais ziņojums "Par Eiropas Savienības Atveseļošanas un noturības mehānisma plāna projektu"” 10. punkts.”*  | **Ņemts vērā.** | Skatīt precizējumus informatīvā ziņojuma 4. sadaļā “Investīcijas 2021. – 2027. gada plānošanas periodā”. |
|  | Informatīvā ziņojuma 4. sadaļa “ES fondu 2021.–2027. gada plānošanas periods” | **Iebildums****VARAM**Lūdzam precizēt informatīvā ziņojuma 4.sadaļas “Investīcijas 2021. - 2027. gada plānošanas periodā” 4.rindkopu, aizstājot vārdus “*ir kavēta*” ar vārdiem “*nav pabeigta*”, jo plānošanas dokuments “*Natura 2000 teritoriju prioritāro rīcību programma 2021.–2027.gadam (VARAM)*” nav minēts MK 2019. gada 20. augusta sēdes protokollēmuma Nr.35, 19.§ “Informatīvais ziņojums “Par Eiropas Reģionālās attīstības fonda, Eiropas Sociālā fonda plus un Kohēzijas fonda ieviešanu 2021.–2027. gadā Latvijā”” 1.pielikumā ilgstošo diskusiju dēļ par šī dokumenta iekļaušanu ieguldījumu priekšnosacījumu sarakstā. | **Ņemts vērā.** | Skatīt precizējumus informatīvā ziņojuma 4. sadaļā “Investīcijas 2021. – 2027. gada plānošanas periodā”. |
|  | Informatīvā ziņojuma 4. sadaļa “ES fondu 2021.–2027. gada plānošanas periods” | **Iebildums****LM**Lūdzam papildināt informatīvā ziņojuma sadaļā “Investīcijas 2021. - 2027.gada plānošanas periodā” ietverto informāciju ar norādi šādā redakcijā “*LM saredz, ka atbildība par horizontālā principa* *“Vienlīdzība, iekļaušana un nediskriminācija” koordinēšanu 2021. - 2027.gada plānošanas periodā” nacionālā līmenī tiek deleģēta LM, kas, lai to nodrošinātu, sadarbosies ar līdzatbildīgajām ministrijām (Kultūras ministriju, Tieslietu ministriju). Atbilstoši regulā noteiktajām ES fondu īstenošanā līdztekus vienlīdzīgu iespēju, dzimumu līdztiesības un nediskriminācijas principiem, tiks ņemti vērā ES Pamattiesību hartā noteiktās tiesības un principi.**Tādējādi tiktu izmantota LM kompetence vienlīdzīgu iespēju politikas plānošanas un koordinēšanas jomā, gan uzkrātā pieredze, koordinējot horizontālā principa “Vienlīdzīgas iespējas” īstenošanu 2007.–2013. un 2014.–2020.gada ES fondu plānošanas periodā, kā arī nodrošināta visaptveroša un izvērsta horizontālā principa koordinēšana un atbalsta pasākumu īstenošana.* *Horizontālā principa “Vienlīdzība, iekļaušana un nediskriminācija” koordinēšana ietvers šādus pamatsoļus katrā ES fondu programmu cikla posmā:* *a) programmu sagatavošana (plānošana): horizontālā principa “Vienlīdzība, iekļaušana un nediskriminācija” koordinējošā institūcija izvērtēs plānošanas dokumentu atbilstību horizontālajiem principiem, atbilstošos gadījumos ierosinot plānoto pasākumu papildināšanu ar specifiskām aktivitātēm, lai nodrošinātu horizontālā principa integrēšanu DP;* *b) dzimumu līdztiesības, vienlīdzīgu iespēju un nediskriminācijas jomā katram DP pasākumam tiks veikta plānoto darbību analīze no dzimumu, vecumu, invaliditātes u.c. perspektīvām, atbilstošos gadījumos tiks noteikti sasniedzamie mērķi vienlīdzīgu iespēju nodrošināšanai, kas vērsti uz identificēto atšķirību vai nevienlīdzības mazināšanu;**c) programmu īstenošanas (ieviešanas) un projektu atlases procesu organizācijā horizontālo principu integrēšanas aktivitātes ietvers: (i) specifisku projektu atlases kritēriju noteikšanu, (ii) tiesību aktu projektu atbilstības horizontālajiem principiem izvērtēšanu, (iii) konsultāciju un metodiska atbalsta sniegšanu ES fondu projektu pieteicējiem, īstenotājiem, vērtētājiem un ES fondu vadībā un kontrolē iesaistītajām institūcijām;**d) programmu uzraudzība un izvērtēšana: (i) uzraudzības komitejās tiks iesaistīts horizontālo principu “Vienlīdzība, iekļaušana un nediskriminācija” koordinējošās institūcijas pārstāvis un nevalstisko organizāciju pārstāvji, lai sniegtu viedokli par vienlīdzīgu iespēju un nediskriminācijas aspektiem, (ii) DP īstenošanas pārskati ietvers informāciju par horizontālā principa īstenošanu, (iii) izvērtējumi par vienlīdzīgu iespēju principu piemērošanu tiks veikti atbilstoši ES fondu regulējumā noteiktajām prasībām*.” | **Ņemts vērā.**  | Skatīt precizējumus informatīvā ziņojuma 4. sadaļā “Investīcijas 2021. – 2027. gada plānošanas periodā”. |
|  | Informatīvā ziņojuma 4. sadaļa “ES fondu 2021.–2027. gada plānošanas periods” | **Iebildums****LM**Lūdzam precizēt informatīvā ziņojuma sadaļā “Investīcijas 2021. - 2027.gada plānošanas periodā” ietverto *tabulu Nr.3. “2021. – 2027.gada plānošanas perioda ieguldījumu priekšnosacījumu izpildei nepieciešamie nozaru politikas dokumenti, kas vēl nav apstiprināti”*, attiecībā uz Bērnu, jaunatnes un ģimenes attīstības pamatnostādnēm 2021.–2027.gadam kā atbildīgo norādot LM, nevis Tieslietu ministriju**TM**Norādīt Labklājības ministriju kā atbildīgo ministriju. | **Ņemts vērā.** | Skatīt precizējumus informatīvā ziņojuma 4. sadaļā “Investīcijas 2021. – 2027. gada plānošanas periodā”. |
|  | Informatīvā ziņojuma 4. sadaļa “ES fondu 2021.–2027. gada plānošanas periods”, 5.sadaļa “Priekšlikumi MK lēmumiem” un protokollēmums | **Iebildums****Ekonomikas ministrija**Informatīvajā ziņojumā ir sniegta informācija par EK definēto priekšnosacījumu izpildi un turpmākie uzdevumi nozaru ministrijām. Informējam, ka Ministru kabinets 2021.gada 16.februārī ar [rīkojumu Nr.93](http://tap.mk.gov.lv/mk/tap/?pid=40489298) apstiprināja N**acionālās industriālās politikas pamatnostādnes 2021.-2027.gadam.** Līdz ar to uz Ekonomikas ministriju neattiecas informatīvajā ziņojumā noteiktais MK lēmumā plānotais uzdevums 6.punktā par “ES fondu 2021. – 2027. gada plānošanas perioda kavēto ieguldījumu priekšnosacījumu – politikas plānošanas dokumenti – izpildi”. Lūdzam svītrot Ekonomikas ministriju un pievienot Tabulā Nr.3 atsauci uz Ministru kabineta 2021.gada 16.februāra rīkojumu Nr.93. Ņemot vērā atzinuma 1.punktā minēto, lūdzam svītrot protokollēmuma 7.punktā vārdus “Ekonomikas ministrijai”. | **Ņemts vērā**. | Skatīt precizēto informatīvā ziņojuma 4. sadaļu “Investīcijas 2021. – 2027. gada plānošanas periodā”, 5.sadaļu “Priekšlikumi MK lēmumiem” un protokollēmumu. |
|  | 5.sadaļa “Priekšlikumi MK lēmumiem” un protokollēmums | **Iebildums****VARAM**Lūdzam papildināt protokollēmuma projektu ar jaunu punktu, kas noteiks izņēmuma gadījuma atbalstīšanu šajā ziņojumā minētajiem 30 projektiem, par kuriem atbildīgās iestādes jau ir sniegušas viedokli par izņēmuma gadījumu piemērošanu saskaņā ar MK noteikumu Nr.784 51.četri prim 7.apakšpunktu sadarbības un vadošajai iestādei. Atbilstoši lūdzam papildināt informatīvo ziņojumu ar pielikumu, kurā būtu ietverti pieminētie projekti. Ierosinām izteikt protokollēmuma projekta jaunu punktu šādā redakcijā:“*X. Ņemot vērā informatīvā ziņojumā sniegto informāciju, saskaņā ar Ministru kabineta 2014.gada 16.decembra noteikumu Nr.784 "Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.- 2020.gada plānošanas periodā" 51.četri prim punkta 7.apakšpunktu atbalstīt atsevišķu izņēmuma gadījumu piemērošanu un atļaut Centrālajai finanšu un līgumu aģentūrai nesamazināt Eiropas Savienības fonda un valsts budžeta līdzfinansējumu projektiem, kas iekļauti informatīvā ziņojuma pielikumā*.” | **Ņemts vērā.** | Skatīt precizēto informatīvā ziņojuma 5.sadaļu “Priekšlikumi MK lēmumiem”, attiecīgus pielikumus un protokollēmuma projekta 5. punktu. |
|  | 5.sadaļa “Priekšlikumi MK lēmumiem” un protokollēmums | **Iebildums****TM**Lūdzam protokollēmuma projekta 7. punktu un ziņojuma projekta 6. punktu (38.lp.) papildināt ar nosacījumu, ka arī Tieslietu ministrija nodrošina Eiropas Savienības fondu 2021. – 2027. gada plānošanas perioda kavēto ieguldījumu priekšnosacījumu – politikas plānošanas dokumenti - izpildi. | **Ņemts vērā.** | Skatīt precizējumus MK protokollēmuma 7. punktā un ziņojuma 5. sadaļā “Priekšlikumi MK lēmumiem”. |
|  | 5.sadaļa “Priekšlikumi MK lēmumiem” | **Iebildums****LM**Lūdzam precizēt informatīvā ziņojuma noslēgumā ietverto *kopsavilkumu par virzītajiem lēmumiem*, novēršot tehnisku neprecizitāti par valsts pārvaldes iestāžu neatbilstoši veikto izdevumu kopapmēru, kuru plānots attiecināt uz DP piešķirtām valsts budžeta virssaistībām (šobrīd norādīts, ka minētais finansējums veido 19 689,57 *euro*, tomēr atbilstoši informatīvajā ziņojumā norādītai informācijai – tas ir finansējums, kas attiecināms uz Nodarbinātības valsts aģentūras īstenoto projektu Nr. 9.1.1.2/15/I/001 “Atbalsts ilgstošajiem bezdarbniekiem”). **Ārlietu ministrija:**Lūgums precizēt kopējo summu. | **Ņemts vērā.**Ņemot vērā izziņas 12. punktā iekļauto priekšlikumu t.i., informācija par projekta Nr. Nr. 9.1.1.2/15/I/001 “Atbalsts ilgstošajiem bezdarbniekiem” neatbilstību dzēsta no ziņojuma, attiecīgi ziņojuma noslēgumā minētā vērtība precizēta uz 7 343,77 *euro.* | Skatīt precizējumus MK protokollēmumā un ziņojuma 5. sadaļā “Priekšlikumi MK lēmumiem”. |
|  | Informatīvā ziņojuma pielikums Nr. 1 “Covid-19 seku mazināšanai piešķirto līdzekļu progress ES fondu 2014.-2020. gada plānošanas perioda darbības programmas "Izaugsme un nodarbinātība" ietvaros” | **Iebildums****VARAM**Lūdzam papildināt informatīvā ziņojuma 1.pielikumā “Covid-19 seku mazināšanai piešķirto līdzekļu progress ES fondu 2014.-2020. gada plānošanas perioda darbības programmas "Izaugsme un nodarbinātība" ietvaros” informāciju par specifiskā atbalsta mērķa pasākumu 5.2.1.2, papildinot kolonnu “Informācija par MK noteikumu un ieviešanas progresa statusu” ar skaidrojumu šādā redakcijā “*Kopā atklātā projektu iesniegumu atlasē pieprasīts Kohēzijas fonda finansējums 29,7 milj. eiro apmērā. Savukārt kolonnā “Iesniegto projektu/iesniegto līguma grozījumu finansējums” ir norādīts potenciāli apstiprināmo projektu apjoms, kas ir indikatīvs, jo precīzs finansējuma apjoms varēs tiks norādīts atbilstoši aktuālajiem datiem pēc projektu iesniegumu vērtēšanas pabeigšanas*.” | **Ņemts vērā.** | Skatīt papildinājumu 1.pielikumā “Covid-19 seku mazināšanai piešķirto līdzekļu progress ES fondu 2014.-2020. gada plānošanas perioda darbības programmas "Izaugsme un nodarbinātība" ietvaros”. |
| Atbildīgā amatpersona |   |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Līva Jirgensone

|  |
| --- |
| (par projektu atbildīgās amatpersonas vārds un uzvārds) |
| Finanšu ministrijas ES fondu investīciju pārvaldības departamenta ES fondu investīciju ziņojumu nodaļas vecākā eksperte |
| (amats) |
| 67095599 |
| (tālruņa un faksa numurs) |
| liva.jirgensone@fm.gov.lv  |
| (e-pasta adrese) |

1. [1] Ministru kabineta 2019.gada 23.aprīļa sēdes protokollēmums Nr.21 23.§ “Informatīvais ziņojums “Par Kohēzijas politikas Eiropas Savienības fondu investīciju aktualitātēm līdz 2018.gada 31.decembrim un 2019.gada februāra ikmēneša operatīvā informācija””. [↑](#footnote-ref-1)
2. [2] Satiksmes ministrijai 2019.gada 4.jūlija elektroniskā pasta sūtījums. [↑](#footnote-ref-2)
3. [3] Ministru kabineta 2020.gada 22.septembra sēdes protokols Nr.55  (38.§ 32.punkts) [↑](#footnote-ref-3)
4. Detāla informācija ir pieejama ES fondu tīmekļa vietnē ES fondi 2014 - 2020 → Ieviešana → Ieviešanas plāni un to izpilde → 2020→”2. Projektu iesniegšanas plānu izpilde ierobežotas projektu iesniegšanas atlašu projektiem un maksājumu pieprasījumu iesniegšanas plānu izpilde” → XII mēnesis → ”Maksājumu pieprasījumu izpilde” →https://www.esfondi.lv/2020.gads. [↑](#footnote-ref-4)